钦定古今图书集成/明伦汇编/闺媛典/第027卷 > 皇清 > 王仁昇妻张氏
## 钦定古今图书集成/明伦汇编/闺媛典/第027卷 > 皇清 > 王仁昇妻张氏

按《定襄县志》：“张氏，王仁昇妻。归昇四载，昇弃俗事佛。翁姑以其年少无子，数令别嫁，氏不从。又四载，昇回复劝去，又不从。夫感其志，还初服，生子名克诚，甫百日，复为僧。氏事翁姑，孝敬愈笃。翁姑没，分产一切让其叔自择。后叔荡废，氏又时周急之。及叔夫妻俱没，遗侄克恭幼稚，氏又抚之，与己子同娶妇，外弟张修” 行妻，产亡，遗雏失所。氏往唁，怜之，抱归，令妇分乳以饲，越四岁，还张。